ISASI BALANZATEGI (EH Bildu, 2016-05-19):
Legebiltzarreko lehendakari andrea, egun on berriz.
Maiatzaren 2an Arrondo anderea eta biok egon ginen unibertsitateak deitutako (...) eta horrekin gure jarrera argitu genuen. Seguru asko, Maneiro jauna, Madrilen ibiliko zinen baina handik alderdi onik ez duzu aterako, seguru asko UPyDren desagerpena, besteak beste, Hasier Arraiz bezalako politikariek egindako lana biolentzia egoera amaitzeko albo-kaltea izan da UPyDren desagerpena.
Guk ez diogu gure babesa emango, abstentzioa emango diogu adostutako erdibidekoari. Nik ere pentsatzen nuen oraingo honetan posible izango litzatekeela adostasuna, baina ezinezkoa izan da  - berriz ere bueltaka -  eta Maneiro jaunaren interpelazioa, hasieran eta interpelazioaren ondoriozko mozioa, berriz ere atzerapausoa eman duelako. Horrela sinetsita dugu.
Llanos andreari esango nioke neurri batean Franco jeneralaren diktadura faxistaren ministro batek sortutako alderdi batekin bat ez etortzea, beno, ni nire ibilbideagatik, gauza normala iruditzen zait. Oraindik asko, asko, garatu behar du bere ibilbide demokratikoa diktadura faxistako ministro ohiak osatutakoa nire begirunea irabazteko.
Baina ez dut uste eztabaida horretan denik. Nik bai benetan pentsatzen dut, zeren arrazoi nagusia da unibertsitate publikoaren autonomiaren kontratu obsesioa dagoela eta orain baino lehenago planteatu izan delako.
Hemen, kontuak kontu, auzi honetan gertatzen ari da oso gauza larri bat. Ikasle Abertzaleak urte luzeko ikasleen erakunde bat da eta Ikasle Abertzaleak Euskal Herriko unibertsitateen alde lan estimagarria izan da. Ikasle Abertzaleak erakunde demokratikoa da bere hastapenetatik eta Ikasle Abertzaleak hemen aipatu izan da behin baino gehiagotan batere arrazoirik gabe.
Ez dago loturarik Ikasle Abertzaleak erakundearen artean eta biolentzia gertaera horien artean. Denboraldi berean gerta daitezke baina nik esango nuke une honetan Maneiro jauna eta beste batzuk Parisen egongo bazinate, gehiago izango zinatekete, parlamentarioak baino, "flic" antzeko zerbait izango lirateken.
Gertatzen ari denarekin, maiatzaren 15eko 5. urteurrenarekin gertatu izan diren liskar guztiekin, Parisen gertatzen ari denarekin, errefuxiatuekin gertatzen ari denarekin, diskurtsoa, biolentziaren gaineko diskurtso hori, barkatuko didazue, badakit mingarria dela, baina populismo merkean erortzen zarete.
Salbuespenezko gertaerak izan dira unibertsitatean gertatu izan direnak, bat; bi, unibertsitatea bera gauza da gertaera horiei aurre egiteko. Eta, kasu honetan, ni Ertzaintzaren arduradun nagusiaren alde aterako nintzateke, autonomia errespetatzerakoan eta, behar izatekotan, unibertsitateko autoritateek eskatuko dute, behar izatekotan, Ertzaintzaren laguntza problema horiek bideratzeko.
Unibertsitate publikoa ondo ari da auzi horretan. Bat. Bestea, Ikasle Abertzaleak ikasleen erakunde bat da, ordezkaritza klaustroan duena, demokratikoa dena eta Euskal Herriko Unibertsitatea defendatzen duena orain artean. Ez daukala zerikusirik gutxienez azken gertaerarekin argi dago eta kriminalizazio hori salatu nahiko nuke hemen.
Guk, irakurri baldin baduzue gure zuzenketa, hiru puntu zeuzkan. Lehenengo puntuan, gertaeraren gainean, gure jarrera adierazten genuen eta gaitzespena argi adierazten genuen. Ez da posible izan akordioa. Baina ez da posible izan, nik esango nuke, koldarkeriagatik. Beste buelta bat eman behar diogu. Hasier Arraizekiko errespetua legebiltzarkideen neurrian eta une honetan gure artean dago. Nik uste, entzun ditudanak lotsarazi egiten nauzue, benetan.
Azkenik, esatea geureari eutsi egingo diogula pentsatuz bizikidetzarako onena dela.